Горњи мени:

ПОЧЕТНА, ИНФОРМАЦИЈЕ, КОРИСНИЦИ, ЦИЉЕВИ, АКТИВНОСТИ, РЕЗУЛТАТИ, ЗАКЉУЧЦИ, ГАЛЕРИЈА

Изглед почетне стране:

1. мења се позадинска [слика](https://stock.adobe.com/jp/images/milk-cows-grazing-in-pasture-eating-grass-farm-domestic-animals-heifers-in-grassland-free-range-cattle-on-farmland-country-field-rural-landscape-flat-vector-illustration-of-countryside-ranch/479715600?as_campaign=ftmigration2&as_channel=dpcft&as_campclass=brand&as_source=ft_web&as_camptype=acquisition&as_audience=users&as_content=closure_asset-detail-page),

2. Институције остају са својим сличицама (лого), изузев назива тренутног Министарства које се зове: Министарство пољопривреде, шумарства и водопривреде.

Боја слова је сувише светла, требало би да буде тамнија. ( #444444 да буде #000000)

ПРОЈЕКАТ

Израда програма за побољшање флористичког састава ливада и пашњака у циљу производње квалитетне кабасте хране за сточарску производњу на подручју Горњег Јадра, Рађевине и Азбуковице

ТРАЈАЊЕ ПРОЈЕКТА

Пројекат се реализује у периоду од маја 2022. до маја 2023. године

ЦИЉ

**Основни циљ овога пројекта је израда програма који ће фармерима омогућити производњу квалитетне кабасте сточне хране, поправком флористичког састава травњака.**

Футер остаје исти изузев назива Министарства

Страна Информације

Основне информације о пројекту

**Травњаци** су најраспрострањеније копнене вегетацијске целине на планети. Гради их огроман број зељастих биљних врста, међу којима доминирају оне које припадају фамилијама *Poaceae* и *Fabaceae*. Као климатогене заједнице имају потенцијал да дуго опстану на неком простору што је од значаја како за бројне друге врста које ту живе тако и за човека. **Значај травњака је огроман**: а) извор су кабасте сточне хране, б) станиште дивљих врста, в) извор сировина фармацеутске индустрије, г) учествују у ублажавању климатских промена, д) представљају станиште дивљих сродника гајених биљака, ђ) врше превенцију ерозивних процеса чиме са активно чува и обнавља земљиште, е) потпомажу у очувању вода и пречишћавању ваздуха, ж) део су историјског наслеђа неког краја које је повезано са очувањем традиционалног начина живота у тесној вези са природом.

Највећи део травњака који се јављају на европском континенту су заједнице секундарног порекла (полу-природни травњаци), настале крчењем шума. Природне травњаке још увек налазимо само у долинама великих река или изнад горње границе распрострањења шума. Без обзира на начин настанка, природни и полуприродни травњаци су захваћени негативним утицајем убрзаних промена у животној средини. На ове вегетацијске целине утиче ширење шумских врста, претварање травњака у оранице и урбано-индустријске зоне, измене климе које се манифестују кроз промену расподела падавина током године, употреба ватре и изазивање пожара и др.

У Републици Србији травњаци чине 29% пољопривредног земљишта; међутим значајан део површина под ливадама и пашњацима се не користи због неприступачности, закоровљености или услед економске неисплативости (Стратегији пoљопривреде и руралног развоја Републике Србије за период 2014-2024.). У Србији травњаци који се активно користе као извор кабасте хране за домаће животиње, простиру се у брдско-планинском подручју, јужно од Саве и Дунава. Проценат травњака условљен је физичко-хемијским карактеристикама земљишта, надморском висином, експозицијом као и антропогеним фактором. Под утицајем свих поменутих чинилаца развијају се биљне заједнице које најчешће продукују малу количину биомасе, незадовољавајућег квалитета (2,6-3,1 t/ha).

Досадашња истраживања показују да је **флористички састав** већине травњака који се у Србији активно користе **нарушен**. То се огледа кроз присуство непожељних и коровских врста с једне страна, као и незадовољавајући проценат травних и легуминозних врста које су носиоци приноса и квалитета једног травњака.

Овакво стање травњака је условљено неадекватним применом агротехничких метода: прекомерном употребом азотних ђубрива, касном косидбом или напуштањем. Због тога унапређењу производње на природним травњацима, пре свега са аспекта поправљања ботаничког састава, треба посветити посебну пажњу, јер се тиме остварује низ позитивних, како економских, тако и еколошких захтева.

*Реверзибилни процес је најчешће могућ; у случају да је заједница драстично нарушена и нестабилна препоручује се обрада земљишта и заснивање нових травњака.*

Вишедеценијским истраживањима и реализацијом бројних пројеката истраживачи Института за крмно биље Крушевац дошли су до закључка да је адекватном применом агротехничких мера често могуће усмерити развој биљне заједнице а тиме и допринети економском аспекту једне фарме. Не само да се приноси повећавају већ се добија и квалитетна, здравствено безбедна храна за животиње.

Мере које се препоручују су:

* Унос комплексних минералних ђубрива са обавезним садржајем фосфора и калијума,
* Примена органских ђубрива,
* Рана косидба,
* Калцификација,
* Усејавање семена.

Пројекат се реализује у Подрињу, на подручју **горњег Јадра,** **Рађевине** и **Азбуковице** који обухвата општине Осечину, Крупањ, Мали Зворник, Љубовију и Град Лозницу. Имплементација пројекта остварује се кроз сарадњу са ПССС Ваљевo и Лозницa и конкретне активности на одабраним фармама.

Расположиви подаци указују да овај простор обилује великим површинама пољопривредног земљишта које се углавном користе у ратарској, односно сточарској производњи. Међутим, подаци из локалних самоуправа говоре да се добар део пољопривредних површина **неефикасно** и **нерационално** користи. То се посебно односи на брдска и планинска подручја где доминира сточарска производња и где претежно учествују површине под травњацима (ливаде и пашњаци).

Како би се добила детаљна слика стања травњака на фармама Подриња вршиће се узорковање и анализа биомасе и земљишта на коме се развија травњак. Анализе података ће указати на тренутно стање проучаваних ливада и пашњака и на одабир мелиоративних мера и активности које ће у постојећим агроеколошким и земљишним условима дати максималне утицаје у поправљању флористичког састава травњака и пашњака. Предложене мере ће имати дугорочне ефекте, макар две до три године, а неке мере могу поправити стање флористичког састава ливада и пашњака и унапредити производњу кабасте хране за сточарску производњу и у периоду дужем од 5 година.

Постављањем демонстрационих огледа сви корисници пројекта ће моћи да се упознају са позитивним ефектима примењених мера поправке флористичког састава на ливадама и пашњацима.

Страна: Корисници резултата пројекта

Директно укључених 49 фарми са подручја општина Осечина, Крупањ, Мали Зворник, Љубовија и Града Лознице на којима су реализоване активности.

Пољопривредне саветодавне и стручне службе које су партнери у реализацији пројекта (ПССС Лозница и ПССС Ваљево). Њихово знање и искуство у примени мера које имају за циљ побољшање флористичког састава ливада и пашњака, а тиме и добијање већих приноса квалитетне кабасте сточне хране, биће обогаћено.

Фармери који ће кроз едукативне радионице бити упознати са реализацијом пројекта, предложеним и спроведеним мерама.

Шира јавност која ће путем средстава информисања и праћењем интернет стране пројекта бити упозната са спроведеним активностима.

Запослени у Министарству пољопривреде, шумарства и водопривреде.

Страна: Посебни циљеви пројекта

* Установити тренутно стање флористичког састава ливада и пашњака са територије Горњег Јадра, Рађевине и Азбуковице обиласком терена, узимањем узорака и сачињавањем фитоценолошких снимака.
* На основу научних сазнања и искустава у пракси утврдити агротехничке мере које би на најефикаснији начин довеле до позитивне промене флористичког састава ливада и пашњака испитивног подручја.
* Установити квалитет земљишта и начин како да се поправком квалитета земљишта измени флористички састав врста, а преко њега и квалитет и продукција биомасе.
* Унапредити знања о адекватном времену косидбе, као једном од кључних фактора за поправки флористичког састава врста, а преко тога и производњу квалитетне кабасте сточне хране.
* Поправком флористичког састава поправити квалитет сточне хране, а на тај начин позитивно утицати на развој и економичност сточарске производње испитиваног подручја
* Ефикасније коришћење земљишта ливада и пашњака која су обично слабијег квалитета и нису погодна за интензивне видове пољоприредне производње.
* Променом састава врста ублажити негативан утицај климатских промена на производњу биомасе са травњака,
* Обезбедити услове за стабилан рурални развој, производњу здравствено безбедне и тржишно конкурентне хране и заштиту животне средине.
* Модернизација система преноса нових технологија из науке у праксу.

Страна: Опис активности

**Форматирање као на старом сајту.**

Реализација пројекта врши сe спровођењем 10 активности.

**Активност 1.** Избор ливада и пашњака на којима би се вршила реализација пројекта у сарадњи са инжињерима пољопривредних стручних служби Лознице и Ваљева.

**Активност 2.** Узорковање биомасе и узимање фитоценолошких снимака за одређивање флористичког састава. Биомаса ће се узорковати са свих одабраних травњака а њене анализе ће се вршити након завршених теренских активности. Како би се флористички састав одабраних травњака боље сагледао, узимаће се и фитоценолошки снимци на терену.

**Активност 3.** Узорковање биомасе ради одеђивања параметара квалитета. Са сваке одабране парцеле биће узет узорак биомасе тежине 1 кг, ради одређивања основних показатеља квалитета биомасе. Од параметара квалитета на узорцима биомасе биће анализиран садржај сирових протеина, сирове целулозе, АДФ-а, НДФ-а, минерала и масти.

**Активност 4.** Прикупљање узорака земљиштакаонајзначајнијег чиниоца који утиче на флористички састав травњака. Да би се установио квалитет земљишта, а касније и предложиле и евентуалне мере поправке, са сваке одабране парцеле узимаће се узорци земљишта, на коме ће се одредити основни параметри плодности.

**Активност 5.** Анализа прикупљених узорака земљишта и биљне масе вршиће се у хемијској лабораторији Института за крмно биље Крушевац. У овој фази на узорцима биомасе ће се извршити и анализа флористичког састава, одвајањем појединих група биљака и одређивање њиховог учешћа

**Активност 6.** Анализа добијених резултата омогући ће израду плана и програма поправке сваке од одабраних површина. Предложене мере ће имати за циљ повећање учешћа квалитетнијих травних и легуминозних врста, а значајно смањење присуства лоших, безвредних и шкодљивих врста који могу негативно утицати на продукцију и здравље домаћих животиња. Ове мере би дугорочно утицале на економичност производње кабасте сточне хране испитиваног подручја.

**Активност 7.** Поставка демо огледавршиће се на једном делу анализираних парцела. Демо огледи ће бити агротехничког типа и подразумеваће примену креча, специфичних минералних ђубрива и сетву. Смеше за сетву биће наменски компоноване у зависности од параметара земљишта и потреба фарми. Све ове активности спроводиће се у сарадњи са стручњацима Пољопривредних, стручних и саветодавних служби и власницима парцела.

**Активност 8.** Праћење и присуство реализатора и партнера на пројекту, апликацији предложених решења и технологија

**Активност 9.** Прикупљање и обрада свих података и резултата вршиће сена самом крају реализације пројекта. Најзначајнији резултати приказаће се у извештају-студијикоја ће садржати и конкретне предлоге за поправку флористичког састава травњака са територије Горњег Јадра, Рађевине и Азбуковице.

**Активност 10.** Дисиминација резултата пројекта вршиће се спровођењем радионица едукативног карактера, организовањем завршног скупа за већи број учесника, израдом брошуре која ће бити кроз ПССС бити доступна фармерима широм Србије као и кроз масовне медије.

Страна: Резултати (у изради)

Страна: Закључци (у изради)

Страна: Галерија (слике у посебном фолдеру)