Brošura - na ćirilici

Sastoji se iz 4 strane. Ostaje u istom formatu kao prethodna.

Na **prvoj strani** raspored ostaje isti, a menjaju se: pozadinska slika, naslov projekta, http adresa, broj ugovora u dnu i ime Ministarstva.

Strana br. 4 - **poslednja**

Овај пројекат је реализован по „Конкурсу за расподелу подстицаја за унапређење система креирања и преноса знања кроз развој техничко-технолошких, примењених, развојних и иновативних пројеката у пољопривреди и руралном развоју у 2022. години“.

Пројекат је реализовао Институт за крмно биље Крушевац у сарадњи са ПССС Лозница и ПССС Ваљево.

**Основни циљ** овога пројекта је израда агротехничких решења за поправку флористичког састава ливада и пашњака (повећање удела квалитетних трава и легуминоза, а смањење коровске флоре) са подручја Горњег Јадра, Рађевине и Азбуковице, како би се на овим површинама произвела што већа количина квалитетне кабасте сточне хране.

**Корисници** резултата пројекта су:

Директно укључених 49 фарми са подручја општина Осечине, Крупња, Љубовије, Малог Зворника и Града Лознице на којима су реализоване активности.

Пољопривредне саветодане стручне службе Лознице и Ваљева које су биле партнери у реализацији пројекта.

Фармери који ће кроз едукативне радионице бити упознати са реализацијом пројекта, предложеним и спроведеним мерама.

Шира јавност која је кроз коришћење штампаног материјала и путем средстава информисања и праћењем интернет стране пројекта упозната са спроведеним активностима.

Запослени у Министарству пољопривреде, шумарства и водопривреде.

**6 фотографија**

Током реализације пројекта посећено је **49 фарми**, узорковано више од 100 узорака биомасе и земљишта, одрађено више од 20 анализа травњака директно на терену, пређено више од 3000 километара, урађено више од 750 различитих анализа у лабораторијама Института и засновано **9 демонстрационих огледа**. За заснивање огледа употребљено је 144 кг семена, 675 кг минералног ђубрива и 1600 кг креча у вредности од око 180.000 динара. Одржано је **5 едукативних радионица** и **завршни скуп** на којима су приказани резултати пројекта. Учесници ових дешавања били су произвођачи, инжињери саветодавних служби као и професори и ђаци средњих школа.

*Пројекат је омогућио да се сагледа стање травњака Подрињског краја на основу кога су предложене технологије за унапређење флористичког састава а посредно и квалитета кабасте сточне хране.*

**Страна бр. 2 – Горња трећина странице**

Наслов: **Травњаци - опис, проблеми, перспективе**

Травњаци су најраспрострањеније копнене вегетацијске целине на планети. Гради их огроман број зељастих биљних врста, међу којима доминирају оне које припадају фамилијама *Poaceae* и *Fabaceae*.

**Значај травњака је огроман**: а) извор су кабасте сточне хране, б) станиште дивљих врста, в) извор сировина фармацеутске индустрије, г) учествују у ублажавању климатских промена, д) представљају станиште дивљих сродника гајених биљака, ђ) врше превенцију ерозивних процеса чиме са активно чува и обнавља земљиште, е) потпомажу у очувању вода и пречишћавању ваздуха, ж) део су историјског наслеђа неког краја које је повезано са очувањем традиционалног начина живота у тесној вези са природом.

Лево, доле карта Србије са обојеним општинама у којима се реализује пројекат.

Посебна коцкица у којој су наведени проблеми: Основни проблем у добијању квалитетне кабасте хране са травњака су неповољан флористички састав и не адекватна примена агротехничких мера: ђубрења и кошења.

Посебна коцкица: У зависности од степена деградације перспектива травњака је двојака. Могуће је одговарајућим мерама поправити постојећу заједницу или пак засновати нови травњак.

**Средишњи део**

Наслов: **Својства узоркованих земљишта**

Коцкица: Лабораторијске анализе су показале да је већина анализираних земљишта киселе хемијске реакције са малим садржајем карбоната.

Коцкица: **Решење** је извршити калцификацију уношењем кречних материјала уз обавезну примену органских и фосфорних ђубрива.

Доњи део стране

Наслов: **Ботанички састав**

Биомаса са травњака је раздвајана у три групе: 1) траве – које су носиоци приноса, 2) легуминозе – носиоци квалитета, и 3) остале врсте које припадају другим биљним фамилијама, а затим је прерачунат њихов процентуални удео.

Велики број узорака је имао низак проценат легуминоза или био потпуно без њих.

**Страна бр 3.**

**Наслов: Квалитет сена**

**Прва трећина**

Најбитнији показатељ квалитета кабасте сточне хране је садржај сирових протеина. Лабораторијске анализе су показале да само 7 узорака има преко 14% протеина што је далеко ниже од правог потенцијала једног травњака.

Решење је повећати удео легуминоза на травњацима применом минералних ђубрива са повећаним садржајем фосфора.

Коцкица: Заснивањем травно-легуминозних смеша, на позитиван начин се решава проблем недостатка протеина у храни као и обезбеђивања здравствено безбедног оброка за животиње.

**Друга трећина**

*Kао најзначајнија карика у целокупној метаболичкој активности земљишта, микроорганизми су укључени у бројне биолошке процесе.*

Микробиолошке анализе су омогућиле увид у биогеност то јест потенцијал плодности земљишта. Укупна бројност свих група микроорганизама се кретала у милионима јединки по граму сувог земљишта у узоркованом материјалу што представља релативно високу вредност укупне микрофлоре.

Фотографија из лабораторије.

Коцкица: Када је у питању флористички састав, анализирани травњаци одликују се средњим индексом диверзитета.

**Дно стране**

Примењене мере:

Током реализације пројекта засновано је 9 демонстрационих огледа који су идеалан спој више агротехничких мера. Као последица тога остварени су следећи бенефити:

* повећана је количина доступних хранљивих материја,
* смањена је киселост земљишта,
* проширена је структура усева на имањима,
* извршена је имплементација научних знања у практична решења.